
**UNIVERSITAS TYRNAVIENSIS**



**FACULTAS IURIDICA**

**KATEDRA DEJÍN PRÁVA**

**Príspevky z medzinárodnej vedeckej konferencie:**

**Podstata diskriminácie a jej prejavy s dosahom na vybranú skupinu obyvateľstva**

**Pokyny pre autorov príspevkov**

Pre zjednotenie formálnych požiadaviek rukopisu je potrebné dodržať nasledujúce pokyny:

**Forma:**

* zaslané vedecké príspevky budú publikované v recenzovanom tlačenom zborníku vydanom v anglickom jazyku;
* príspevok je potrebné zaslať v anglickom jazyku vo formáte **A4**, okraje dokumentu **2,5 cm** zo všetkých strán (štandardné nastavenie), typ písma **Times New Roman**, veľkosť **12 bodov**,riadkovanie **1,5** (v poznámkach pod čiarou Times New Roman, veľkosť 10). Pri písaní používajte prosím funkcie textového editora MS Word;
* rozsah vedeckého príspevku je stanovený na 10-12 rukopisných strán; Rukopis je potrebné písať podľa normy pre úpravu rukopisov (30 riadkov po 60 znakoch (vrátane medzier) na jednej strane). Prosíme nedeliť slová na konci riadku a nečíslovať strany;
* pre zvýraznenie textu je možné použiť *kurzívu*, tučné písmo **(bold)**, nepoužívajte prosím VERZÁLKY.

**Štruktúra:**

* Pred názvom príspevku je potrebné uviesť **meno a priezvisko autora a jeho pracovisko** (univerzita, fakulta a katedra);
* **názov príspevku prosíme uviesť v anglickom jazyku;**
* pod názvom príspevku a pred vlastným textom príspevku je nevyhnutné uviesť **abstrakt (cca 5-8 riadkov) v anglickom jazyku** obsahujúci stručnú charakteristiku príspevku a jeho vedecké zameranie. Pod abstrakt prosíme umiestniť **kľúčové slová (key words)**. Typ a veľkosť písma pre abstrakt, kľúčové slová: Times New Roman veľkosť 10;
* **vlastný text príspevku** je potrebné prehľadne členiť podľa povahy spracúvanej problematiky a zachovať nasledovnú štruktúru: úvod, rozbor problematiky a závery.

**Formát, adresa a termín zasielania abstraktov a príspevkov:**

* Abstrakty prosím zasielajte v elektronickej podobe uložené vo verzii textového editora MS Word (prípona súboru bude \*.doc, prípadne \*.docx). Abstrakty zasielajte na adresu **pravnedejinypftu@gmail.com** v termíne **do 30. októbra 2017.**
* Príspevky prosím zasielajte v elektronickej podobe uložené vo verzii textového editora MS Word (prípona súboru bude \*.doc, prípadne \*.docx). Príspevky zasielajte na adresu **pravnedejinypftu@gmail.com** v termíne **do 31. decembra 2017.**

**Citácie a poznámky:**

* Citácie a poznámky prosíme uvádzať pomocou programu Microsoft Word pod čiaru na príslušnej strane pod seba a číslovať od 1-x pritom číslo poznámky písať ako index. Pri citovaní bibliografických údajov sa vychádza z normy ISO 690. Odporúčame nasledujúce vzory citácií v poznámkach pod čiarou:

**Odkaz na monografiu:**

MALÝ, K. – SIVÁK, F.: *Dejiny štátu a práva v Česko - Slovensku do roku 1918*. Bratislava: Obzor, 1992, s. 206.

**Odkaz na monografiu (viac ako traja autori):**

HOLEC, R. et al. *Stopäťdesiat rokov slovenského družstevníctva: Víťazstvá a prehry.* Bratislava: Družstevná únia SR, 1995, s. 201-202.

**Odkaz na periodickú tlač:**

OVEČKOVÁ, O.: Vzťah Obchodného zákonníka a Občianskeho zákonníka s akcentom na vybrané inštitúty obchodného záväzkového práva. *Právny obzor*, Bratislava, 91, 2008, s. 251-252.

**Odkaz na zborník ako celok:**

BYSTRICKÝ, V. (ed.). *Slovensko v politickom systéme Československa: Materiály z vedeckého sympózia Častá 11. - 13. novembra 1991.* Bratislava: Historický ústav SAV, 1992, 99 s.

Pozn.: Ako prvý údaj sa uvádza priezvisko a skratka mena editora, ak má primárnu zodpovednosť za zostavenie diela. Pri viacerých zostavovateľoch meno prvého na titulnom liste.  
Pozn.: Osoby so sekundárnou zodpovednosťou (napríklad vedeckí redaktori, editori, prekladatelia, ...) sa uvádzajú za názvom.

*Slovenská veda: zborník zo 14. medzinárodnej konferencie.* Ed. Nedorostová, E., Bratislava: Veda, 2001, 248 s.

**Odkaz na štúdiu v zborníku alebo v kolektívnej práci:**

MICHÁLEK, S.: Hodža a Osuský, názory a pozície v rokoch 1939-1945. In PEKNÍK, M. (ed.). *Milan Hodža štátnik a politik.* Bratislava: Veda, 2002, s. 301-317.

**Odkaz na už uvedený prameň:**

Použiť možno skrátenú formu citácie: LUBY, Š.: Dejiny súkromného práva, s. 12.

**Odkaz na elektronický zdroj:**

KUCIANOVÁ, Anna. Personálie v elektronickej súbežnej Slovenskej národnej bibliografii. In *Bibliografický zborník 2000 - 2001* [online]. Martin: Slovenská národná knižnica, 2005, s. 136-139. [cit. 2015.06.19.] Dostupné na internete: <http://www.snk.sk/nbuu/Zborník_2000_2001.pdf>

**Odkaz na archívny prameň:** Slovenský národný archív (ďalej SNA), fond (ďalej f.) Povereníctvo informácií a osvety (ďalej PIO), kartón (ďalej k.), č. j. 785.

**Štruktúra príspevku:**

**Autor príspevku:** autor (meno, priezvisko) a pracovisko (univerzita, fakulta a katedra);

**Názov príspevku:** názov, prípadne podnázov príspevku v anglickom jazyku;

**Abstrakt:** abstrakt v anglickom jazyku;

**Kľúčové slová:** kľúčové slová v anglickom jazyku;

**Text príspevku:** úvod, jadro, záver; členenie na kapitoly, prípadne podkapitoly číslované arabskými číslicami;

**Literatúra:** zoznam literatúry a prameňov (obligatórne).

Otázky v prípade nejasností alebo v prípade potreby poskytnutia dodatočných informácií zasielajte prosím na adresu: **pravnedejinypftu@gmail.com**